মৰিগাঁও জিলাৰ লাহৰীঘাট আৰক্ষী থানাৰ অন্তৰ্গত চেতুৱাই খাইতি গাঁৱত কালি নিশা এক চুৰিকাণ্ড সংঘটিত হয়। ঘটনাৰ বিৱৰণী মৰ্মে নিশা গাঁওখনৰ ইমূৰৰ পৰা সিমূৰলৈ কেইবাটাও ঘৰত চুৰিকাণ্ড সংঘটিত কৰি অবশেষত ধৃত চোৰজন ৰাইজৰ ৰোষত পৰে।
প্ৰাপ্ত তথ্য মতে, চোৰজনে গাঁওখনৰ আমতলি নিবাসী জাকিৰ হুছেইনৰ গৃহৰ পৰা এটি মবাইল ফোন লৈ যায়। ইমানতে ক্ষান্ত নাথাকি তেওঁ গাঁওখনৰ আনতোমূৰত থকা আব্দুৰ ৰহমানৰ গৃহত প্ৰবেশ কৰাত দুজন মাছমৰীয়াই প্ৰত্যক্ষ কৰে আৰু লগে লগে ৰাইজৰ মাজত হুৱা দুৱা লাগে।
ধৃত চোৰজনে পলায়ন কৰিবলৈ অপচেষ্টা চলাই যদিও স্থানীয় ৰাইজে তেওঁক কৰায়ত্ত কৰিবলৈ সক্ষম হয়। ধৃত চোৰজন লাহৰীঘাট থানাৰ অন্তৰ্গত দাতিয়ালবড়ী গাৱৰ জিন্নত আলীৰ পুত্ৰ আবুল হুছেইন (৩২) বুলি চিনাক্ত কৰা হৈছে।
বিগত দিনত ধৃত চোৰজনে লাহৰীঘাট অঞ্চলৰ বিভিন্ন ঠাইত সন্ত্ৰাসৰ সৃষ্টি কৰি আহিছে বুলি অঞ্চলটোৰ লোকসকলে অভিযোগ কৰে। পিছত ৰাইজে আটকাধীন তেওঁক আৰক্ষীক গতাই দিয়ে। সম্প্ৰতি লাহৰীঘাট আৰক্ষীয়ে ধৃত চোৰজনক সোধ পোছ অব্যাহত ৰাখিছে ।
মোদী পাছ, নাড্ডা ফেইল! বিজেপিৰ ৰাষ্ট্ৰীয় সভাপতিৰ ৰাজ্য হিমাচলত কংগ্ৰেছৰ মুখ্যমন্ত্ৰী হ'ব কোন?
Get the latest Assamese news from Assam and NorthEast India. নৰ্থ-ইষ্ট নাও এটা মাল্টি-এপ ভিত্তিক সম্পূৰ্ণভাৱে আঞ্চলিক, দ্বিভাষিক নিউজ প'ৰ্টেল। পেচাদাৰী ব্যক্তিৰ এটা গোটৰ নেতৃত্বত এই ডিজিটেল অসমীয়া বাতৰি প্ৰতিষ্ঠানটোৱে উত্তৰ-পূবৰ আঠখন ৰাজ্য আৰু এইবোৰৰ প্ৰতিৱেশী দেশকেইখনৰ প্ৰতিটো খা-খবৰ সামৰি লোৱাৰ চেষ্টা কৰিব। দুটাকৈ ইংৰাজী এপ আৰু এটা অসমীয়া এপৰ সংস্কৰণ থকা এইটোৱে হ'ল এই ধৰণৰ প্ৰথমটো নিউজ প'ৰ্টেল। আমি ৰাজনৈতিকভাৱে নিৰপেক্ষ আৰু দক্ষিণ-পূব আৰু দক্ষিণ এছিয়াৰ মাজৰ প্ৰকৃত বা-বাতৰিৰ সাঁকোৰ ভূমিকা ল'বলৈ চেষ্টা কৰিম।
